
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο που 
βρίσκεται εντός του εγκεκριμένου ρυμοτομικού σχεδίου της περιοχής 
Άνω Βούλας του Δήμου Βούλας (Ν. Αττικής). 1 

ΑΠΟΦΑΣΕΙΣ 

Αναθεώρηση του ρυμοτομικού σχεδίου Λαγκαδά (Ν. Θεσσαλονίκης) για την 
τροποποίηση οικοδομικών και ρυμοτομικών γραμμών έγκριση χρήσεων 
γης, δικτύου κοινοχρήστων και κοινωφελών χώρων και την τροποποί¬ 
ηση των όρων και περιορισών δόμησης. 2 

ΑΝΑΚΟΙΝΩΣΕΙΣ 

Ειδοποίηση για παρακατάθεση, που έγινε στο Ταμείο Παρακαταθηκών και 
Δανείων για αποζημίωση που καθορίστηκε με τη θ.1486/Γ50/1988 
απόφαση Τπ. Οικονομικών, υπέρ του Ευαγγέλου Λάτσιου. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πραγματοποίησης μεταφοράς συντελεστή δόμησης σε ακίνητο που 
βρίσκεται εντός του εγκεκριμένου ρυμοτομικού σχεδίου της περιοχής Άνω 
Βούλας του Δήμου Βούλας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανωτάτου ορίου συντε- 
λεστοΰ δομήσεως κλπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του Π. Δ/τος 470/1979 «περί μετασχηματισμού των συ¬ 
ντελεστών δομήσεων εις εμβαδά κατά την εφαρμογή του Ν. 890/1979 (ΦΕΚ 
138/Α), όπως τροποποιήθηκε με το από 19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων μεταφο¬ 
ράς συντελεστού δομήσεως κατά το Ν. 880/1979» (ΦΕΚ 154/Α) όπως τρο¬ 
ποποιήθηκε με το υπ’ αριθ. 367/1987 Π. Δ/γμα (ΦΕΚ 163/Α). 

4. Τις διατάξεις του Ν. 1032/1980 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος» (ΦΕΚ 57/Α) και ειδικότερα τα άρθρα 2, 3 
και 7. 

5. Τις διατάξεις του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α) και ειδικότερα το άρθρο 23 παράγρ. 1; 

6. Την από 12.1.1988 (αρ. πρωτ. 1691/12.1.88) αίτηση του Σπύρου 
Σκλαβενίτη. 

7. Την υπ’ αριθ. 336/12.10.1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 72185/5.12.1988 απόφαση του Αναπληρωτή Υπουργού 


Περιβάλλοντος, Χωροταξίας και Δημοσίων Έργων, για προέγκριση της σχετι- 
κής τεχνικής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμησης που 
εγκρίθηκε με το από 28.2.1982 Π. Δ/γμα (ΦΕΚ 221/Δ/82) από το βαρυνό- 
μενο ακίνητο που βρίσκεται εντός του εγκεκριμένου ρυμοτομικού σχεδίου του 
Δήμου Χαλανδρίου (Ν. Αττικής) στην οδό Αττικής 24, ιδιοκτησίας Νικολάου 
Παναγόπουλου για το οποίο έχει εκδοθεί ο υπ’ αριθ. 409/1988 σχετικός τίτλος 
δικαιώματος μεταφοράς συντελεστή δόμησης, στο όνομα του Σπυρίδωνος Σκλα¬ 
βενίτη, σε άλλο ακίνητο (ωφελούμενο) που βρίσκεται στην περιοχή Άνω Βούλας 
εντός του εγκεκριμένου ρυμοτομικού σχεδίου του δήμου Βούλας (Ν. Αττικής) 
στην οδό Παπανικολή 32, ιδιοκτησίας Σπυρίδωνος Σκλαβενίτη, όπως το ωφε¬ 
λούμενο ακίνητο φαίνεται με στοιχεία Α Β Γ Δ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αριθ. 3729/1989 πράξη του και 
που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή δό¬ 
μησης είναι τα εξής: 

Συνολική δομήσιμη επιφάνεια, η οποία θα δομηθεί στο ωφελούμενο ακίνητο 
επιπλέον της επιτρεπομένης βάσει των ισχυόντων στην περιοχή όρων δόμησης 
48 μ 2 που αντιστοιχεί σε 24,3157 μ 2 του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μεταφορά είναι 
τα εξής: 

α. Εμβαδόν οικοπέδου: 630 μ 2 

β. Συντελεστής δόμησης: 0,6762. 

γ. Ποσοστό κάλυψης: 25,73% 

δ. Μέγιστο επιτρεπόμενο ύψος: 12,60 μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου σύμφωνα 
με τις όψεις και κατόψεις που φαίνονται στα έξι (6) σχετικά πρωτότυπα δια¬ 
γράμματα σε κλίμακα 1:50 (τα πέντε) και 1:100 (το ένα) που θεωρήθηκαν από 
τον Προϊστάμενο της Διεύθυνσης Πολεοδομικών Εφαρμογών με την αριθ. 
3729/1989 πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Άρθρο 2. 

Ακυρούται ο υπ’ αριθ. 409/88 ονομαστικός τίτλος δικαιώματος μεταφοράς 
συντελεστή δόμησης στο όνομα του Σπυρίδωνος Σκλαβενίτη. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως: 

Στον Υπουργό Περιβάλλοντος, Χωροταξίας και Δημοσίων Έργων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΡΧΙΤΕΚΤΟΝΙΚΟ ΓΡΑΦΕΙΟ 

Γιανναχοπουλος Σχαματης 

Καχσιχης Γχαννης 

ΑΠΟΦΑΣΕΙΣ 

Αριθ. ΑΠ/ΠΜ/44064/2765 (2) 

Αναθεώρηση του ρυμοτομικού σχεδίου Λαγκαδά (Ν. Θεσσαλονίκης) για 
την τροποποίηση οικοδομικών και ρυμοτομικών γραμμών έγκριση 
χρήσεων γης, δικτύου κοινοχρήστων και κοινωφελών χώρων και 
την τροποποίηση των όρων και περιορισών δόμησης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ. (ΦΕΚ 220Α) 
και μι την παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αριθ. 183/1985 Π.Δ. (ΦΕΚ 70/Α) και ει¬ 
δικότερα το άρθρο 1. 

4. Τις διατάξεις του Ν. 1337/83 όπως μεταγενέστερα τροποποιή¬ 
θηκαν και συμπληρώθηκαν. 

5. Τις διατάξεις του Ν. 1577/85. 

6. Την αρ. Γ4δ/15883/1903/8.2.1988 απόφαση του Τπουργού 
Προεδρίας της Κυβέρνησης και Αναπληρωτή Τπουργού Περιβάλλο¬ 
ντος, Χωροταξίας και Δημοσίων Έργων. 

7. Το Π.Δ. της 14.9.81 (ΦΕΚ 575/Δ/14.10.81) «περί αναθεωρή- 
σεως του ρυμοτομικού σχεδίου Λαγκαδά (Θεσσαλονίκης), 

8. Την υπ’ αριθ. 73856/3661/11.12.87 Απόφαση του Τπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου του οικισμού Λαγκαδά του Δήμου Λαγκαδά (Ν. 
Θεσσαλονίκης) (ΦΕΚ 1184/Δ/11.12.87). 

9. Τις υπ’ αριθ 64/88,69/88, 71/88, 72/88, 79/88 Αποφάσεις 
του Δημοτικού Συμβουλίου Λαγκαδά. 

10. Την υπ’ αριθ. 1255/Συνεδρία 31/20.9.88 πράξη γνωμοδότη¬ 
σης του Συμβουλίου Χ.Ο.Π. Νομού Θεσσαλονίκης, αποφασίζουμε: 

Άρθρο 1. 

Εγκρίνεται η αναθεώρηση του Ρυμοτομικού Σχεδίου Λαγκαδά - 
τμήματα (5) πολβοδομικών ενοτήτων - με τον καθορισμό οικοδομήσι¬ 
μο» χώρων, κοινόχρηστο» χώρων, οδών, πεζοδρόμων, χώρων κοινο¬ 
χρήστου πρασίνου, χώρων πλατείας, χώρων στάθμευσης αυτοκινήτων 
(Ρ), χώρου παιδικής χαράς, χώρου αθλητισμού, χώρων σχολείου (νη¬ 
πιαγωγείου, δημοτικού, γυμνασίου-λυκείου) χώρων Ιερού Ναού, χώ¬ 
ρου εκκλησιαστικών ιδρυμάτων, χώρου Μουσείου, χώρων υπαίθριων 
πολιτιστικών εκδηλώσεων, χώρου κέντρου ψυχικής υγιεινής παίδων, 
χώρων ΚΑΠΗ, χώρων Νομαρχιακών υπηρεσιών, χώρου Δημοτικής 
και παιδικής βιβλιοθήκης, χώρου Δημοτικής Αγοράς, χώρου Σταθμού 
υπεραστικών λεωφορείων, χώρων βρεφονηπιακού σταθμού, χώρου Δη¬ 
μοτικού Ξενώνα, χώρου Διοικητικού Κέντρου, χώρου Κέντρου Τγείας, 
όπως οι ρυθμίσεις αυτές φαίνονται στα δέκα (10) πρωτότυπα χρωματι¬ 
σμένα διαγράμματα σε κλίμακα 1:1000 που θεωρήθηκαν από τον Διευ¬ 
θυντή Πολεοδομίας Θεσσαλονίκης και που συνοδεύουν την απόφαση 
αυτή. 

Άρθρο 2 

1. Στους οικοδομήσιμους χώρους, που χαρακτηρίζονται στα δια¬ 
γράμματα με τα στοιχεία Α και στους οικοδομήσιμους χώρους χωρίς 
χαρακτηριστικό στοιχείο επιτρέπονται οι παρακάτω χρήσεις: 

α) Στις περιοχές χωρίς χαρακτηριστικό στοιχείο επιτρέπεται η χρήση 
αμιγούς κατοικίας σύμφωνα με το άρθρο 2 του Π.Δ. της 23.2.1987 
(ΦΕΚ 166 Δ) «κατηγορίες και περιεχόμενο χρήσης γης». 

β) Στις περιοχές με στοιχείο Α γενική κατοικία, σύμφωνα με το άρ¬ 
θρο 3 του Π.Δ. της 23.2.1987 (ΦΕΚ 166 Δ). 

γ) Στις περιοχές μα στοιχείο Κ χρήσεις κέντρου γειτονιάς, σύμφωνα 
με το άρθρο 4 του Π.Δ. της 23.2.1987 (ΦΕΚ 166 Δ). 

2. Τφιστάμενες χρήσεις που δεν προβλέπονται από τις παραπάνω 
διατάξεις εφόσον λειτουργούν νόμιμα μίέχρι την δημοσίευση της απόφα¬ 
σης αυτής παραμένουν. 

Άρθρο 3 

Στην πρόσοψη των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2) μέτρων, τριών (3), τεσσάρων (4) και πέντε (5) 
μέτρων. 

Στους χώρους ειδικών χρήσεων, όπου δεν προβλέπεται προκήπιο τα 
κτήρια τοποθετούνται σε απόσταση το ελάχιστο πέντε (5) μέτρων από 
την ρυμοτομική γραμμή. 


Επίσης επιβάλλονται αποτμήσεις των ρυμοτομικών γραμμών που 
δημιουργούν προκήπια μεταβλητού πλάτους από επτά (7) έως δέκα 
(10) μέτρα. 

Άρθρο 4 

Ορίζονται τομείς Α, Β, Γ και τα ελάχιστα όρια εμβαδού και προσώ¬ 
που καθώς και οι λοιποί όροι και περιορισμοί δόμησης των οικοπέδων 
τροποποιούνται και συμπληρώνονται όπως παροικάτω: 

■ 1. Τομέας Α 

Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400): τ.μ. 

Κατά παρέκκλιση να θεωρούνται άρτια και οικοδομήσιμα τα οικό¬ 
πεδα τα οποία: 

α) προϋπήρχαν της ισχύος της παρούσης απόφασης και έχουν: 
Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

β) προϋπήρχαν κατά την 14.10.81 και έχουν:■/.· ■ 

Ελάχιστο πρόσωπο: έξι (6) μέτρα. 

Ελάχιστο εμβαδόν: εκατό (100) τ.μ. 

2. Τομέας Β και Γ 

Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) τ.μ. 

Κατά παρέκκλιση να θεωρούνται άρτια και οικοδομίσημα τα οικό¬ 
πεδα τα οποία: : 

α) προϋπήρχαν της ισχύος της παρούσης απόφασης και έχουν: 
στην περιοχή των πρώην τομέων Β και Γ 
Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 
στην περιοχή του πρώην τομέα Δ 
Ελάχιστο πρόσωπο: δεκαπέντε (15) μέτρα. ■ 

Ελάχιστο εμβαδόν: τετρακόσια (400) τ.μ. 

β) προϋπήρχαν κατά την 14.10.81 και έχουν: 

Ελάχιστο 'πρόσωπο: οκτώ (8) μέτρα.' 

Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των. προηγούμενων παραγράφων 1 
και 2 τα οικόπεδα θεωρούνται άρτια και οικοδομήσιμα: 

α) εφόσον μέσα στο οικοδομήσιμο τμήμα του εγγράφεται κάτοψη κτι¬ 
ρίου με ελάχιστη επιφάνεια 50 τ.μ. και ελάχιστη πλευρά 5 μέτρα. 

β) προκύπτουν μετά την ισχύ της παρούσης απόφασης και με τις 
προϋποθέσεις του άρθρου 25 του Ν. 1337/83. 

4. Ο συντελεστής δόμησης ορίζεται κατά τομείς I και II. 

Τομέας I: ένα και οκτώ δέκατα (1,8) 

Τομέοις II: ένα και δύο δέκατα (1,2) 

5. Το μέγιστο επιτρεπόμενο ύψος των ανεγερθησομένων κτιρίων 
στον τομέα Γ ορίζεται σε οκτώ μέτρα και πενήντα εκατοστά (8,50) και 
υποχρεωτική κατασκευή στέγης με κλίση μέχρι 30% και μέγιστο ύψος 
αυτής μέχρι δύο (2) μέτρα. 

6. Απαγορεύονται οι κατασκευές που προβλέπονται από τις παρα¬ 
γράφους 1 (παρ. β) και 2 του άρθρου 16 του Ν. 1577/85. Εξαίρεση 
από την απαγόρευση αυτή επιτρέπεται μόνο μετά από έγκριση της 

Ε.Π.Α.Ε. 

7. Επιτρέπεται η εγκατάσταση ηλιακών συστημάτων εφόσον η συλ¬ 
λεκτική επιφάνεια ταυτίζεται με τις έδρες των στεγών και μετά από 
έγκριση της Ε.Π.Α.Ε. 

8. Στον τομέα Γ ορίζονται ειδικοί περιορισμοί δόμησης: 

Α. Όλες οι οικοδομικές άδειες να περνούν από την αρμόδια Επιτροπή 
Αρχιτεκτονικού και Πολεοδομικού Ελέγχου (Ε.Π.Α.Ε.) με στόχο την 
προσέγγιση των παραδοσιακών προτύπων του οικισμού ως προς τη σύν¬ 
θεση, την κλίμακα και τις αναλογίες των επιμέρους όγκων τους. 

Β. Η προεξοχή της υποχρεωτικής στέγης, όπου το κτίριο δεν εφάπτε¬ 
ται στο όριο του οικοπέδου, θα είναι από 0,20 μ. μέχρι 0,30 μ. 

Γ. Τα στηθαία των εξωστών και των εξωτερικών κλιμάκων πρέπει 
να κατασκευάζονται ξύλινα ή μεταλλικά. Δεν επιτρέπεται η χρήση αλου¬ 
μινίου. 

Δ. Κλειστές προεξοχές (σαχνισιά) πλάτους 0,40 μ. έως 1,20 μ. προ- 
σμετρώνται μόνο στο συντελεστή δόμησης του γηπέδου και όχι στην κά¬ 
λυψη. Το κάτω άκρο της προεξοχής πρέπει να απέχει από το οριστικά 
διαμορφωμένο έδαφος το ολιγότερο 3,00 μ. και να απέχει το ελάχιστο 
4,00 μ. από την απέναντι οικοδομική γραμμή και 3,00 μ. από την απέ¬ 
ναντι προεξοχή. 

Ε. Τα εξωτερικά κουφώματα του κτιρίου πρέπει να είναι ξύλινα καρ- 

«ρωτά ή ταμπλαδωτά. Διαφορετικός τύπος ή χρωματισμός τους εγκρίνε- 
ται από την Ε.Π.Α.Ε. 

Η εξωτερική σκάλα προς τον όροφο, η οποία πρέπει να είναι συμπα¬ 
γής (με εμφανή λιθοδομή ή επιχριόμενη) ενδείκνυται να βρίσκεται σε 
επαφή και παράλληλα με την όψη του κτιρίου. 

ΣΤ. Η περίφραξη κατά το πρόσωπο του γηπέδου πρέπει να είναι συ¬ 
μπαγής, από εμφανή λιθοδομή ή επιχρισμένη ύψους μέχρι 2,00 μ. 

Κιγκλίδωμα ξύλινο ή μεταλλικό μπορεί να τοποθετηθεί πάνω από 
συμπαγές τμήμα περίφραξης ύψους τουλάχιστον ενός μέτρου. 

Η περίφραξη επιτρέπεται να περιλαμβάνει στεγασμένη ξύλινη καρ¬ 
φωτή αυλόθυρα με τετράριχτη ή δίριχτη στέγη. 

Ζ. Απαγορεύεται η εγκατάσταση φωτεινών επιγραφών ή διαφημιστι¬ 
κών πινακίδων. Επιτρέπεται η ανάρτηση μη φωτεινών επιγραφών μετά 
από έγκριση της Ε.Π.Α.Ε. ως προς τη θέση, τις διαστάσεις και τη 
μορφή τους. 

Η. Δεν επιτρέπεται οποιαδήποτε κατασκευή σε κοινόχρηστο χώρο 
χωρίς έγκριση από την Ε.Π.Α.Ε. 

θ. Για τυχόν παρεκκλίσεις από τους παραπάνω ειδικούς όρους δόμη¬ 
σης, θα πρέπει οι μελέτες να περνούν από την Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.). 

"Αρθρο 6 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως (άρθρο 1 του Ν.Δ. 1018/71). 

2. Η ισχύς της αρχίζει από την δημοσίευσή της στην Εφημερίδα της 
Κυβερνήσεως. 

3. Τα ακριβή αντίγραφα των πρωτοτύπων διαγραμμάτων να αναρ- 
τηθούν μετά την δημοσίευση της απόφασης αυτής στην Εφημερίδα της 
Κυβερνήσεως, στο κτίριο της Δ/νσης Πολεοδομίας (Μανουσογιαννάκη 
6, 4ος όροφος για δεκαπέντε (15) συνεχείς ημέρες. 

Θεσσαλονίκη, 9 Μαρτίου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΪΛΟΣ 


ΑΝΑΚΟΙΝΩΣΕΙΣ 

Αριθ. 15479/590 (3) 

Ειδοποίηση για παρακατάθεση, που έγινε στο Ταμείο Παρακαταθηκών 
και Δανείων για αποζημίωση που καθορίστηκε με τη θ. 1486/150/ 
1988 απόφαση Τπ. Οικονομικών, υπέρ του Ευαγγέλου Λάτσιου. 

Ο ΔΗΜΑΡΧΟΣ ΘΕΣΣΑΛΟΝΙΚΗΣ 
Με την υπ’ αριθ. θ. 1486/150/1988 απόφαση του Υπουργού Οικο¬ 
νομικών, η οποία καθόριζε το τίμημα για την αγορά, από το Δήμο Θεσ¬ 
σαλονίκης, του Α.Κ. 8591 ανταλλάξιμου κτήματος ιδιοκτησίας 
Δ.Α.Π., ορίστηκε και η καταβολή στον δικαιούχο Ευάγγελο Λάτσιο του 
ποσού των 465.000 δρχ., για την αποζημίωση των κτισμάτων που 
υπάρχουν μέσα στο παραπάνω κτήμα. 

Ο Δήμος Θεσσαλονίκης προχώρησε στην αγορά του 8591 ανταλλά¬ 
ξιμου κτήματος και εκδόθηκε το υπ’ αριθ. 5017/28.9.1988 παραχω¬ 
ρητήριο του Υπουργείου Οικονομικών (Μεταγρ. τόμος 1520 και αριθ. 
150 του Υποθηκοφυλακείου Θεσσαλονίκης). 

Επειδή ο Δήμος επείγεται για την άμεση αξιοποίηση του κατεχόμε- 
νου σήμερα δημοτικού αυτού ακινήτου παρακατάθεσε, σύμφωνα με το 
νόμο, στο εδώ Υποκατάστημα του Ταμείου Παρακαταθηκών και Δα¬ 
νείων, το ποσό των τετρακοσίων εξήντα πέντε χιλιάδων (465.000) 
δραχμών, σαν αποζημίωση του κατόχου, όπως καθορίστηκε με την πα¬ 
ραπάνω Υπουργική Απόφαση και για το σκοπό αυτό, εκδόθηκε το υπ’ 
αριθμ. 436659/1989 Γραμμάτιο σύστασης παρακαταθήκης ποσού 
465.000 δρχ. 

Το γραμμάτιο αυτό, στη συνέχεια, κατατέθηκε στη Συμβολαιογράφο 
Θεσσαλονίκης Χρυσάνθη Τσίτση-Μεϊμάρογλου και συντάχθηκε γι’ 
αυτό η 17179/20.3.1989 πράξη κατάθεσης γραμματίου σύστασης 
παρακαταθήκης. 

Ανακοινώνουμε στους δικαιούχους την παρακατάθεση του ποσού αυ¬ 
τής της αποζημίωσης για να λάβουν γνώση και για τις νόμιμες συνέ¬ 
πειες καθώς επίσης, και για τις νόμιμες ενέργειες για την ανάληψη του 
ποσού αυτού. 

Θεσσαλονίκη, 27 Μαρτίου 1989 
Ο Δήμαρχος 

ΣΩΤΗΡΗΣ Κ0ΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




